મંદિરમાં પ્રવેશનો આટલો હંગામો જોયા બાદ વિચાર આવ્યો કે કેટલી સ્ત્રીઓ પુરુષની જેમ સહજતાથી બગીચામાં એકલી બેસે કે લાંબી થઈ સૂઈ શકે ? કેટલી સ્ત્રીઓ દરિયા કિનારે લાંબી તાણીને સૂતા સૂતા આકાશ તરફ જોવાની હિંમત કરી શકે ? રસ્તા પર રહેતી સ્ત્રીઓની વાત નથી, પણ મારે ખુલ્લા મેદાનમાં સૂતાં આકાશ તરફ જોઈને ગાવું હોય કે ઝાડોકી નર્મ ધૂપ હો ઓર આંગનમેં લેટ કર.... પણ એવું શક્ય નથી. આ રીતે બીચ પર, મેદાનમાં કે નરિમાન પોઈન્ટની પાળી પર લાંબા થવાની કોઈ સ્ત્રીને મનાઈ નથી જ. તે છતાં આવું કશું જ કરવાની કોઈ છોકરી વિચારી પણ ન શકે.